ཕ་མ་དང་ནང་མིས་ཕྲུ་གུ་བཙས་མ་ཐག་པའི་ངུ་འཛུམ་དང་འགུལ་སྐྱོད་ཕྲ་མོ་བྱེད་པ་ནས་བཟུང་སྟེ།མིག་ལ་རྩེད་ཆས་གཤོམ་པ་དང་རྣ་ལ་སྒྲ་འཇམ་པོ་མངགས་པ།རྩེད་ཆས་ཡང་མོ་ལུས་ལ་གླན་པ་སོགས་བྱས་ནས་ཤེས་བྱ་སློབ་པའི་སྟ་གོན་ལ་ཞུགས་པ་རེད།ཕྲུ་གུས་གྲ་སྒྲིག་སློབ་གྲྭ་འགོ་མ་བཙུགས་པའི་ཡར་སྔོན་ནས་ཀྱང་ཕ་མ་ཚོས།རང་གི་ཕྲུ་གུ་ལ་སློབ་སྦྱོང་ཞེས་པའི་དོན་ནི་སྤྲོ་སྣང་ཞིག་ཡིན་པའི་འདུ་ཤེས་སེམས་ངོར་གློན་ཅི་ཐུབ་བྱ་ཞིང་།ཕྲུ་གུ་རང་སྟེང་ནས་སློབ་ལ་འཇུག་པའི་སེམས་ཁམས་ཚགས་ཚུད་པོ་ཡོང་རྒྱུར་རེ་བ་འཛིན་པ་རེད།རེ་བ་དེའི་ཁུངས་སུ་ཕྲུ་གུ་ཁོ་རང་ཚོ་སྤྱི་ཚོགས་ཁྲོད་འགྲེང་ཚུགས་ཐུབ་པའི་རྩལ་ནུས་འདོན་ཕྱོགས་ཀྱི་ཐབས་ལམ་མང་བོ་འདུས་ཡོད།